Al Jardine

Alan Charles ”Al” Jardine (s. 3. syyskuuta 1942 Lima, Ohio) on yhdysvaltalainen muusikko, joka tunnetaan parhaiten The Beach Boysin laulajana, kitaristina ja yhtenä perustajajäsenistä.

Elämä ja ura
Jardine on The Beach Boysin alkuperäisistä jäsenistä ainoa, joka ei ollut Wilson tai sukua heille. Jardine erosi yhtyeestä pian sen perustamisen jälkeen 1961 mutta liittyi siihen pari vuotta myöhemmin takaisin.

Jardine oli laulusolistina muun muassa The Beach Boysin hittikappaleella "Help Me, Rhonda", ja hän oli mukana kirjoittamassa yhtyeen monia kappaleita 1970-luvulta vuoteen 1985.

Jardine kiersi The Beach Boysin mukana vuoteen 1998 asti. Sen jälkeen hän jatkoi kiertämistä oman yhtyeensä Al Jardine's Family & Friends kanssa, johon kuuluivat myös hänen poikansa Matt ja Adam. Jardine julkaisi livealbumin Live in Las Vegas vuonna 2001 ja studioalbumin A Postcard from California vuonna 2012.

Lähteet 

Yhdysvaltalaiset laulajat
Yhdysvaltalaiset kitaristit
The Beach Boysin jäsenet
Vuonna 1942 syntyneet
Elävät henkilöt